****

CAMARA DE

COMPTOS

DE NAVARRA

NAFARROAKO

KONTUEN

GANBERA

Behin betiko txostena

Nafarroako Parlamentua, 2020

2021eko ekaina

Aurkibidea

*Orrialdea*

[I. Sarrera 3](#_Toc79645681)

[II. Nafarroako Parlamentua 4](#_Toc79645682)

[II.1. Datu orokorrak 4](#_Toc79645683)

[II.2. Aplikatzekoa den arau-esparrua 4](#_Toc79645684)

[II.3. Antolamenduzko egitura 5](#_Toc79645685)

[III. Fiskalizazioaren helburuak eta norainokoa 6](#_Toc79645686)

[IV. Iritzia 7](#_Toc79645687)

[IV.1. Auditoretza finantzarioko iritzia 8](#_Toc79645688)

[IV.2. Legeria betetzeari buruzko iritzia 8](#_Toc79645689)

[V. Urteko kontuen laburpena 9](#_Toc79645690)

[V.1. Aurrekontuaren likidazioaren egoera-orria 9](#_Toc79645691)

[V.2. Ekitaldiko aurrekontuaren emaitza (2020) 10](#_Toc79645692)

[V.3. 2020ko abenduaren 31ko diruzaintza-gerakina 10](#_Toc79645693)

[V.4. 2020ko abenduaren 31ko balantzea 11](#_Toc79645694)

[V.5. 2020ko ekonomia- eta ondare-emaitzaren kontua 13](#_Toc79645695)

[V.6. 2020ko ondare garbian izandako aldaketen egoera-orria 13](#_Toc79645696)

[V.7. 2020ko eskudiru-fluxuen egoera-orria 14](#_Toc79645697)

[VI. Konklusioak eta gomendioak 15](#_Toc79645698)

[VI.1. Parlamentuaren aurrekontua 15](#_Toc79645699)

[VI.2. Aurreko urteetako gomendioen jarraipena 16](#_Toc79645700)

[VI.3. Kudeaketa-arloak 16](#_Toc79645701)

[ERANSKINA. Nafarroako Parlamentuaren organigrama 24](#_Toc79645702)

[Behin-behineko txostenari aurkeztutako alegazioak 25](#_Toc79645703)

[Behin-behineko txostenari aurkeztutako alegazioei Kontuen Ganberak emandako erantzuna 26](#_Toc79645704)

 I. Sarrera

Nafarroako Kontuen Ganberak, Nafarroako Parlamentuko Mahaiak 2021eko martxoaren 29an hartutako erabakia betez, ganbera bera arautzen duen abenduaren 20ko 19/1984 Foru Legearekin eta 2021erako jarduera-programarekin bat, Nafarroako Parlamentuaren 2020ko ekitaldiari dagokion urteko kontuen aurreproiektua fiskalizatu du.

Txostenak sei epigrafe ditu, sarrera hau barne. Bigarren epigrafean, Nafarroako Parlamentuaren eta haren arau-esparruaren alderdi orokorrak deskribatzen ditugu. Hirugarrenean fiskalizazioaren helburuak eta norainokoa adierazten ditugu, eta laugarrenean gure iritzi finantzarioa ematen dugu Parlamentuaren 2020ko ekitaldiari dagozkien urteko kontuei eta legeriaren betetzeari buruz. Bosgarren atalean urteko kontuen laburpen bat erantsi dugu. Seigarrenean, Parlamentuaren finantza- eta aurrekontu-egoerari eta kudeaketa-arlo garrantzitsuei buruzko konklusioak eta gomendioak sartu ditugu.

Txostenak Nafarroako Parlamentuko organigrama azaltzen duen eranskin bat jasotzen du.

Lana 2021eko maiatzean egin zuten bi auditoretza-teknikarik eta auditore batek, Kontuen Ganberaren zerbitzu juridiko, informatiko eta administratiboekin lankidetzan.

Eskerrak eman nahi dizkiegu Nafarroako Parlamentuko langileei, lan hau prestatzeko emandako laguntzarengatik.

Nafarroako Kontuen Ganbera arautzen duen 19/1984 Foru Legearen 11. artikuluan aurreikusitakoaren arabera, lan horren emaitzak ezagutzera eman ziren, Nafarroako Parlamentuko lehendakariak alegazioak egin zitzan.

Nafarroako Parlamentuko lehendakariak alegazioak aurkeztu ditu Kontuen Ganberak emandako epean. Alegazio horiek argibideak dira, eta behin betiko txostenari erantsi zaizkio.

Eskerrak eman nahi dizkiegu Nafarroako Parlamentuko langileei, lan hau prestatzeko emandako laguntzarengatik.

II. Nafarroako Parlamentua

II.1. Datu orokorrak

Parlamentuak Nafarroako herria ordezkatzen du eta bere esku du legegintzako ahalmena. 50 parlamentarik osatzen dute.

2019ko ekainaren 19an, X. legegintzaldia eratzeko bilkura egin zen sei talde politikorekin. Talde horiek 2019ko maiatzaren 26an egindako hauteskundeen emaitza dira, eta lortutako parlamentari-kopuruari dagokionez, taula honetan islatzen da egoera:

|  |  |
| --- | --- |
| Alderdiak/koalizioak/elkarteak | Parlamentari kopurua |
| Navarra Suma talde parlamentarioa | 20 |
| Nafarroako Alderdi Sozialista talde parlamentarioa  | 11 |
| Geroa Bai talde parlamentarioa | 9 |
| EH Bildu Nafarroa talde parlamentarioa | 7 |
| Podemos-Ahal Dugu foru parlamentarien elkartea | 2 |
| Izquierda-Ezkerra talde parlamentario mistoa  | 1 |
| Parlamentariak, guztira | 50 |

Nafarroako Parlamentuaren aurrekontua Nafarroako Aurrekontu Orokorretan sartuta dago, eta haren kontuak Nafarroako kontu orokorren parte dira.

2020ko ekitaldia ixtean, honako hauek ziren Nafarroako Parlamentuaren funtsezko datu ekonomikoak eta langile-arlokoak:

|  |  |  |  |
| --- | --- | --- | --- |
|  | Aitortutako eskubideak  | Aitortutako betebeharrak  | Langileak,2020-12-31n |
| Nafarroako Parlamentua | 14.858.916 | 12.282.977 | 69 |

II.2. Aplikatzekoa den arau-esparrua

Nafarroako Parlamentuari 2020ko ekitaldian aplikatzekoa zaion arau-esparrua ondoko hau da:

* 13/2007 Foru Legea, apirilaren 4koa, Nafarroako Ogasun Publikoari buruzkoa.
* 6/2006 Foru Legea, ekainaren 9koa, eta 2/2018 Foru Legea, apirilaren 13koa, kontratu publikoei buruzkoak.
* Nafarroako Parlamentuko Erregelamenduaren Testu Bategina, Mahaiak 2011ko irailaren 12an hartutako Erabakiaren bidez onetsia. 2020ko urriaren 15ean Nafarroako Parlamentuaren Osoko Bilkurak aldatu egin zuen.
* Nafarroako Parlamentuko administrazioaren antolamenduari buruzko erregelamendua.
* Nafarroako Parlamentuko Langileen Estatutua, Parlamentuko Erregelamendu Batzordeak 1991ko martxoaren 20an onetsia.
* Parlamentarien ordainsariei buruzko araua, Parlamentuko Batzorde Iraunkorraren Mahaiak 2007ko ekainaren 15ean hartutako Erabakiaren bidez onetsia, eta haren 2011ko eta 2015eko aldaketak.
* Behin-behineko langileen ordainsariei buruzko araua, Nafarroako Parlamentuko Mahaiaren 2012ko abenduaren 17ko Erabakiaz onetsia.
* Mahaiaren 2019ko irailaren 2ko Erabakia, talde parlamentarioen ordainsariei buruzko arauak onesten dituena.
* Nafarroako Parlamentuaren erregelamendu ekonomiko-finantzarioa, Parlamentuko Mahaiak 2020ko urtarrilaren 27an hartutako Erabakiaren bidez onetsia.

II.3. Antolamenduzko egitura

Gobernu-organoak Osoko Bilkura, Mahaia, Eledunen Batzarra eta Batzorde Iraunkorra dira. Txosten honen 1. eranskinean Nafarroako Parlamentuaren organigrama ageri da.

III. Fiskalizazioaren helburuak eta norainokoa

Finantza- eta legezkotasun-ikuskapen bat egin da Nafarroako Parlamentuaren 2020ko ekitaldiari dagokion urteko kontuen aurreproiektuari buruz, honako hauei buruzko iritzia emateko:

* Ea 2020ko ekitaldiko urteko kontuek, alderdi aipagarri guztietan, irudi zehatza erakusten duten Parlamentuaren 2020ko abenduaren 31ko ondareari eta finantza-egoerari dagokionez, bai eta data horretan amaitutako ekitaldian izan dituen emaitza ekonomiko eta aurrekontukoei dagokienez ere, jarraiturik aplikatzekoa den informazio finantzario publikoaren araudiari eta, bereziki, bertan jasotako kontabilitate- eta aurrekontu-printzipio eta -irizpideei.
* Ea 2020ko ekitaldian egindako aurrekontu- eta finantza-jarduerak eta -eragiketak eta 2020ko ekitaldiari dagozkion urteko kontuetan jasotako informazioa bat datozen, alderdi esanguratsu guztietan, funts publikoen kudeaketari aplikatu beharreko arauekin.
* Aurreko urteetan emandako gomendioen betetzea.

Nafarroako Parlamentuaren 2020ko urte-kontuen fiskalizazioaren norainokoa. Honako hauek dira kontabilitateko egoera-orriak:

* Aurrekontuaren likidazioaren egoera-orria.
* Balantzea.
* Ekonomia- eta ondare-emaitzaren kontua.
* Ondare garbian izandako aldaketen egoera-orria.
* Eskudiru-fluxuen egoera-orria.
* Oroitidazkia.

Fiskalizazioaren denbora-norainokoa 2020ko ekitaldiari dagokio, baina beste ekitaldi batzuei buruzko beharrezko egiaztapenak egin dira, ezarritako helburuak hobeki lortzeko.

Legeriaren betetzeari dagokionez, norainokoa dagokie txosten honen VI. atalean aipatzen diren laginetan berrikusitako eragiketei.

IV. Iritzia

Nafarroako Parlamentuaren 2020ko ekitaldiko urteko kontuen aurreproiektua fiskalizatu dugu. Haren kontabilitatearen egoera-orriak laburbilduta jaso ditugu txosten honen V. atalean.

Nafarroako Parlamentuaren erantzukizuna

Parlamentuko Kontu-hartzailetza eta Gai Ekonomikoetarako Zerbitzua urteko kontuen aurreproiektua egiteaz arduratzen da, eta legelari nagusiari aurkeztuko dio, azken horrek Parlamentuko Mahaiari helarazi eta Eledunen Batzarrak onespena eman diezaion. Aurreproiektu horrek irudi zehatza eman beharko du Parlamentuaren aurrekontu-likidazioari, ondareari, emaitzei eta finantza-egoerari buruz, aplikatzekoa den finantza-informazio publikoko eta barne kontroleko arau-esparruari jarraituz; erantzukizun horrek barne hartzen du urteko kontuak egiteko eta aurkezteko barne-kontrol egokia sortzea, ezartzea eta mantentzea, iruzur edo okerren ondoriozko akats materialik gabe.

Txosten honek aztergai duen urteko kontuen aurreproiektua 2021eko martxoaren 24an egin zuen Nafarroako Parlamentuko jarduneko kontu-hartzaileak, eta 2021eko martxoaren 30ean eskuratu zitzaigun.

Parlamentuko Kontu-hartzailetza eta Gai Ekonomikoetarako Zerbitzuak bermatu behar du ezen urteko kontuek erakusten dituzten jarduerak, aurrekontu- nahiz finantza-eragiketak eta informazioa bat datozela aplikatu beharreko arauekin, eta halaber ezarri behar ditu helburu horretarako beharrezkotzat jotzen dituen barne-kontroleko sistemak.

Nafarroako Kontuen Ganberaren erantzukizuna

Gure erantzukizuna da iritzi bat adieraztea 2020ko ekitaldiko urteko kontuen fidagarritasunari buruz eta egin diren eragiketen legezkotasunari buruz, gure fiskalizazioan oinarrituta.

Horretarako, hura egin dugu Kanpo Kontroleko Erakunde Publikoek erabakitako funtsezko fiskalizazio-printzipioen arabera, eta, zehazki, finantza-fiskalizazioari buruz ISSAI-ES 200 delakoan ezarritakoen arabera, bai eta betetzearen fiskalizazioari buruzkoa den ISSAI-ES 400 delakoan ezarritakoen arabera ere. Halaber, kanpo kontroleko organoen fiskalizazio-gida praktikoak erabili ditugu. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta betearaztea egin ditzagula ere, honako helburu honekin: arrazoizko segurtasun bat lortzea urteko kontuetan akats materialik ez egoteaz; eta finantzen egoera-orrietan islatutako jarduerak, finantza-eragiketak eta informazioa arau indardunen araberakoak izatea alderdi adierazgarri guztietan.

Fiskalizazio batek eskatzen du prozedura batzuk aplika ditzagula auditoretza-ebidentzia bat lortze aldera urteko kontuetan adierazitako zenbatekoei eta informazioari buruz, bai eta araudian ezarritako alderdi garrantzitsuek ekitaldi fiskalizatuan zehar izandako betetzeari buruz ere.

Hautatutako prozedurak auditorearen irizpidearen araberakoak dira, horren barne dela arriskuaren balorazioa, hala iruzur edo errakuntzaren ondorioz kontu orokorrek akats materialak izatearen arriskuarena nola lege-urraketa muntadunak egotearen arriskuarena. Arriskuari buruzko balorazio horiek egiterakoan, auditoreak gogoan izaten du entitateak urteko kontuak egiteko muntaduna den barne-kontrola, inguruabarren araberako auditoria prozedura egokiak diseinatzearren, eta ez entitatearen barne-kontrolaren eraginkortasunari buruzko iritzia ematearren.

Auditoria batek barne biltzen du, era berean, ebaluatzea aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta beren osotasunean harturiko kontu orokorren aurkezpena ebaluatzea ere.

Gure ustez, lortu dugun auditoria-ebidentziak behar adinako eta behar bezalako oinarria ematen du finantzei eta betetzeari buruzko gure fiskalizazio-iritzia funtsatzeko.

IV.1. Auditoretza finantzarioko iritzia

Gure iritziz, 2020ko ekitaldiko urteko kontuen aurreproiektuak, alderdi aipagarri guztietan, irudi zehatza erakusten du, Parlamentuaren 2020ko abenduaren 31ko ondareari eta finantza-egoerari dagokienez eta data horretan amaitutako ekitaldiko emaitza ekonomiko eta aurrekontukoei dagokienez, betiere jarraiturik aplikatzekoa den informazio finantzario publikoaren gaineko arau-esparruari eta, bereziki, bertan jasotako kontabilitate-printzipio eta -irizpideei.

IV.2. Legeria betetzeari buruzko iritzia

Gure iritziz, egindako lanaren norainokoa kontuan hartuta, Parlamentuaren 2020ko ekitaldiko jarduerak, aurrekontu- nahiz finantza-eragiketak eta finantzen egoera-orrietan jasotako informazioa bat datoz, alderdi adierazgarri guztietan, funts publikoen kudeaketari aplikatzekoa zaion araudiarekin.

V. Urteko kontuen laburpena

Jarraian, Parlamentuaren 2020ko ekitaldiko urteko kontuen kontabilitateko egoera-orri garrantzitsuenak erakusten ditugu.

V.1. Aurrekontuaren likidazioaren egoera-orria

Gastu-aurrekontuaren betetzea

|  |  |  |  |  |  |  |
| --- | --- | --- | --- | --- | --- | --- |
| Gastuak | Hasierako kredituak  | Aldaketa | Behin betiko kredituak  | Aitortutako betebehar garbiak | % betea | Ordainketak |
| 1. Langile-gastuak | 8.199.744 | 0 | 8.199.744 | 7.249.844 | 88 | 7.249.844 |
| 2. Ondasun arruntak eta zerbitzuak erostea | 2.346.926 | 9.738 | 2.356.664 | 1.408.771 | 60 | 1.283.565 |
| 4. Transferentzia arruntak | 3.144.876 | 49.383 | 3.194.259 | 2.997.668 | 94 | 2.988.589 |
| 5. Kontaketa orokorra eta bestelako ustekabekoak | 146.035 | 0 | 146.035 | 0 | 0 | 0 |
| 6. Inbertsio errealak | 912.010 | 240.908 | 1.152.918 | 609.953 | 53 | 603.329 |
| 8. Aktibo finantzarioak | 57.795 | 0 | 57.795 | 16.741 | 29 | 16.741 |
| 9. Pasibo finantzarioak | 3.005 | 0 | 3.005 | 0 | 0 | 0 |
| Gastuak, guztira | 14.810.391 | 300.029 | 15.110.420 | 12.282.977 | 81 | 12.142.068 |

Diru-sarreren aurrekontuaren betetzea

|  |  |  |  |  |  |  |
| --- | --- | --- | --- | --- | --- | --- |
| Diru-sarrerak | Hasierako aurreikuspena | Aldak. | Behin betiko aurreikuspena  | Aitortutako eskubide garbiak | % betea | Kobrantzak |
| 3. Tasak eta bestelako diru-sarrerak | 2.860 | 0 | 2.860 | 43.380 | 1517 | 43.380 |
| 4. Transferentzia arruntak | 13.834.711 | 0 | 13.834.711 | 13.834.711 | 100 | 13.834.711 |
| 5. Ondare-sarrerak | 10 | 0 | 10 | 0 | 0 | 0 |
| 7. Kapital-transferentziak | 942.205 | 0 | 942.205 | 942.205 | 100 | 942.205 |
| 8. Aktibo finantzarioak | 30.010 | 300.029 | 330.039 | 32.620 | 110 | 32.620 |
| 9. Pasibo finantzarioak | 595 | 0 | 595 | 6.000 | 1008 | 6.000 |
| Diru-sarrerak, guztira | 14.810.391 | 300.029 | 15.110.420 | 14.858.916 | 98 | 14.858.916 |

V.2. Ekitaldiko aurrekontuaren emaitza (2020)

|  |  |  |  |  |  |  |
| --- | --- | --- | --- | --- | --- | --- |
|  |  | 2019 |  |  | 2020 |  |
| Kontzeptuak | Aitortutako eskubide garbiak | Aitortutako betebehar garbiak | Aurrekontu-emaitza   | Aitortutako eskubide garbiak | Aitortutako betebehar garbiak | Aurrekontu-emaitza  |
| a. Eragiketa arruntak (1. kapitulutik 5. kapitulura) | 13.286.446 | 11.379.511 | 1.906.935 | 13.878.091 | 11.656.283 | 2.221.808 |
| b. Kapitaleko eragiketak (6. eta 7. kapituluak) | 1.315.205 | 935.839 | 379.366 | 942.205 | 609.953 | 332.252 |
| 1. Eragiketa ez-finantzarioak guztira (a+b) | 14.601.651 | 12.315.350 | 2.286.301 | 14.820.296 | 12.266.236 | 2.554.059 |
| c. Aktibo finantzarioak (8. kapitulua) | 32.087 | 33.424 | -1.336 | 32.620 | 16.741 | 15.879 |
| d. Pasibo finantzarioak (9. kapitulua) | 0 | 0 | 0 | 6.000 | 0 | 6.000 |
| 2. Finantza-eragiketak, guztira (c+d) | 32.087 | 33.424 | -1.336 | 38.620 | 16.741 | 21.879 |
| I. Ekitaldiko aurrekontu-emaitza (1+2) | 14.633.738 | 12.348.774 | 2.284.965 | 14.858.916 | 12.282.977 | 2.575.938 |
| Doikuntzak |  |  |  |  |  |  |
| 3. Gehitutako kredituak finantzatzeko funtsak |  | 333.487 |  |  | 300.029 |
| 4. Ekitaldiko finantzaketa-desbideratze negatiboak |  | - |  |  | - |
| 5. Ekitaldiko finantzaketa-desbideratze positiboak |  | 300.029 |  |  | 368.246 |
| II. Doikuntzak, guztira (3+4-5) |  | 33.458 |  |  | -68.217 |
| Aurrekontu-emaitza doitua (I+II) | 2.318.423 |  |  | 2.507.722 |
| PODEMOS-AHAL DUGU-ORAIN BAI talde parlamentarioaren 2018ko dirulaguntza deuseztatzea | 275.530 |  |  | - |
| FORU OGASUNARI ITZULTZEKO ZENBATEKOA | 2.593.953 |  |  | 2.507.722 |

V.3. 2020ko abenduaren 31ko diruzaintza-gerakina

|  |  |  |
| --- | --- | --- |
| Osagaiak | 2019 | 2020 |
| 1. Funts likidoak |  | 3.145.498 |  | 3.132.277 |
| 2. (+) Kobratzeko dauden eskubideak |  | 5.096 |  | 0 |
| (+) Aurrekontukoak ez diren eragiketetakoak |  | 5.096 |  | 0 |
| 3. (-) Ordaintzeko dauden betebeharrak |  | 2.850.565 |  | 2.764.031 |
| (+) Ekitaldiko aurrekontukoak(+) Aurrekontukoak ez diren eragiketetakoak |  | 118.502 |  | 140.909 |
|  | 2.732.063\* |  | 2.623.122\* |
| I. Diruzaintza-gerakina, guztira (1+2-3) |  | 300.029 |  | 368.246 |
| II. Finantzaketa atxikiaren gaindikinaIII. Saldo kobragaitzakIV. Diruzaintza-gerakin atxikigabea (I-II-III) |  | 300.029 |  | 368.246 |
|  | 0 |  | 0 |
|  | 0 |  | 0 |

\* Foru Ogasunari itzuli beharreko funtsak jasotzen ditu.

V.4. 2020ko abenduaren 31ko balantzea

(Emaitza aplikatu ondoren)

|  |  |  |
| --- | --- | --- |
|  | 2019 | 2020 |
| AKTIBOA, GUZTIRA | 19.586.650 | 19.335.521 |
| A) Aktibo ez-arrunta | 16.418.552 | 16.187.297 |
| **I. Ibilgetu ukiezin garbia** | **169.387** | **144.141** |
| 3. Aplikazio informatikoak | 167.189 | 142.178 |
| 2060-2806. Aplikazio informatikoak | 167.189 | 142.178 |
| 5. Bestelako ibilgetu ukiezina | 2.198 | 1.963 |
| 2090-2809. Bestelako ibilgetu immateriala | 2.198 | 1.963 |
| **II. Ibilgetu material garbia** | **16.213.555** | **16.021.868** |
| 2. Eraikinak | 13.251.734 | 12.911.374 |
| 2110-2811. Eraikinak eta bestelako eraikuntzak | 13.251.734 | 12.911.374 |
| 5. Bestelako ibilgetu materiala  | 2.952.547 | 3.095.988 |
| 2140-2814. Makineria eta tresnak | 961.363 | 862.736 |
| 2150-2815. Garraio-osagaiak | 0 | 0 |
| 2160-2816. Altzariak eta tresneria | 29.067 | 22.264 |
| 2170-2817. Informazio-prozesuetako ekipamenduak | 196.778 | 399.235 |
| 2190-2819. Bestelako ibilgetu materiala | 1.765.339 | 1.811.753 |
| 6. Aribideko ibilgetua | 9.274 | 14.506 |
| 2340-Aribideko ibilgetua | 9.274 | 14.506 |
| **V. EPE LUZEKO INBERTSIO FINANTZARIOAK** | **35.610** | **21.288** |
| 4. Bestelako inbertsio finantzarioak | 35.610 | 21.288 |
| 2540. Epe luzeko maileguak | 35.610 | 21.288 |
| B) Aktibo arrunta | 3.168.098 | 3.148.224 |
| **III. Zordunak eta kobratzeko dauden beste kontu batzuk** | **5.096** | **0** |
| 3. Administrazio publikoak | 5.096 | 0 |
| 4709 – Ogasun publikoa zordun, kontzeptu fiskalak | 524 | 0 |
| 4490 – Beste zordun batzuk | 4.572 | 0 |
| **V. Epe laburreko inbertsio finantzarioak** | **17.504** | **15.947** |
| 4. Bestelako inbertsio finantzarioak | 17.504 | 15.947 |
| 5440-534. Epe laburreko maileguak, aurrerakinak | 17.504 | 15.947 |
| **VII. Eskudirua eta beste aktibo likido baliokide batzuk** | **3.145.498** | **3.132.277** |
| 1. Kutxa | 1.130 | 2.664 |
| 5700 – Kutxako eskudirua | 1.130 | 2.664 |
| 2. Bankuak eta kreditu-erakundeak | 3.144.368 | 3.129.613 |
| 5711 – Rural Kutxako kontu korrontea | 3.144.368 | 3.129.613 |
| ORDENA-KONTUAK | 12.442 | 18.801 |
| Abalak eta bermeak | 12.442 | 18.801 |
| 0520 – Jasotako abalak | 12.442 | 18.801 |

|  |  |  |
| --- | --- | --- |
|  | 2019 | 2020 |
| PASIBOA, GUZTIRA | 19.586.650 | 19.335.521 |
| A) Ondare garbia | 16.725.553 | 16.554.958 |
| **I. Jarritako ondarea** | **14.887.337** | **14.282.128** |
| 1000. Ondarea | 8.183.052 | 7.577.843 |
| 1001-1070. Atxikipen gisa jasotako ondarea | 6.704.285 | 6.704.285 |
| **II. Sortutako ondarea** | **300.029** | **368.246** |
| 2. Ekitaldiko emaitzak | 300.029 | 368.246 |
| 1291. Atxikitako funtsak, aplikatzeko daudenak | 300.029 | 368.246 |
| **IV. Emaitzei aplikatzeko zain dauden beste ondare-gehikuntza batzuk** | **1.538.187** | **1.904.584** |
| 1300.Dirulaguntzak | 1.538.187 | 1.904.584 |
| **B) Pasibo ez-arrunta** | **10.532** | **10.532** |
| 1800. Epe luzeko fidantzak | 10.532 | 10.532 |
| **C) Pasibo arrunta** | **2.850.565** | **2.770.031** |
| **I.Epe laburreko zuzkidurak. Epe laburreko zorrak.** | **0** | **0** |
| **II. Epe laburreko zorrak** | **0** | **6.000** |
| 4. Bestelako zorrak | 0 | 6.000 |
| 5600-5200.Jasotako epe laburreko fidantzak eta gordailuak | 0 | 6.000 |
| **IV. Hartzekodunak eta ordainkizun dauden beste kontu batzuk** | **2.850.565** | **2.764.031** |
| 1. Kudeaketa-eragiketengatiko hartzekodunak | 118.567 | 140.909 |
| 4000. Aitortutako betebeharren hartzekodunak, aurtengo aurrekontuan | 118.502 | 140.909 |
| 4199 – Beste hartzekodun batzuk | 65 | 0 |
| 3. Administrazio publikoak | 2.731.998 | 2.623.122 |
| 4750. Ogasun Publikoa zordun, PFEZa dela eta | 0 | 0 |
| 4751. Ogasun Publikoa Eskubide pasiboengatik hartzekodun | 0 | 0 |
| 4752. Ogasun Publikoa Erabilera bereziaren hartzekodun | 0 | 0 |
| 4760. Ogasuna hartzekodun, kreditu-itzulketengatik | 2.593.953 | 2.507.722 |
| 4770. Gizarte Segurantza hartzekodun | 138.045 | 115.400 |
| ORDENA-KONTUAK | 12.442 | 18.801 |
| Abalak eta bermeak | 12.442 | 18.801 |
| 0570 Abal-emaileak | 12.442 | 18.801 |

V.5. 2020ko ekonomia- eta ondare-emaitzaren kontua

|  |  |  |
| --- | --- | --- |
|  | 2019 | 2020 |
| 2. Jasotako transferentziak eta dirulaguntzak | 13.725.251 | 14.410.519 |
| a) Ekitaldikoak | 13.725.251 | 14.410.519 |
| a.2) Transferentziak | 13.725.251 | 14.410.519 |
| 7500.Nafarroako Gobernuaren kapital-transferentziak | 538.911 | 575.808 |
| 7510.Nafarroako Gobernuaren transferentzia arruntak | 13.186.340 | 13.834.711 |
| 3. Salmenta garbiak eta zerbitzu-emateak | 0 | 0 |
| 6. Ohiko kudeaketako beste diru-sarrera batzuk | 100.106 | 43.379 |
| 7730.Itzulketak | 92.756 | 41.927 |
| 7770.Beste diru-sarrera batzuk | 7.350 | 1.452 |
| A) Kudeaketa arrunteko diru-sarrerak, guztira | 13.825.357 | 14.453.898 |
| 8. Langile-gastuak | 7.385.308 | 7.268.039 |
| a) Soldatak, lansariak eta antzekoak | 6.230.999 | 6.071.554 |
| 6400.Soldatak eta lansariak | 2.725.825 | 2.743.806 |
| 6401.Behin-behineko langileen lansariak | 547.014 | 571.321 |
| 6410.Funtzionarioen lansariak | 2.637.157 | 2.615.952 |
| 6411.Langile kontratatuen lansariak | 256.201 | 81.508 |
| 6402.Parlamentarien dietak eta garraioak | 7.136 | 6.830 |
| 6412.Bestelako dietak eta garraioak | 6.336 | 1.862 |
| 6449.Langileen beste gizarte-gastu batzuk | 35.105 | 34.050 |
| 6409.Parlamentarien beste gizarte-gastu batzuk | 16.225 | 16.225 |
| b) Gizarte-zamak | 1.154.309 | 1.196.485 |
| 6420.Enplegu-emailearen kargura dagoen Gizarte Segurantza | 1.154.309 | 1.196.485 |
| 9. Egindako transferentziak eta emandako dirulaguntzak | 2.760.623 | 2.997.668 |
| 6500. Transferentzia arruntak | 2.610.390 | 2.832.758 |
| 6510-Dirulaguntzak | 150.233 | 164.910 |
| 11. Kudeaketa arrunteko beste gastu batzuk | 1.233.580 | 1.390.576 |
| a) Hornidurak eta kanpoko zerbitzuak | 771.244 | 956.740 |
| c) Beste batzuk | 462.336 | 433.836 |
| 12. Ibilgetuaren amortizazioa | 772.740 | 826.886 |
| B) Kudeaketa arrunteko gastuak, guztira | 12.152.251 | 12.483.169 |
| **I. Kudeaketa arruntaren emaitza (aurrezkia edo desaurrezkia) (A+B)** | **1.673.106** | **1.970.729** |
| 13. Beste diru-sarrera batzuk | 275.530 | 0 |
| **II. Eragiketa ez-finantzarioen emaitza** | **1.948.636** | **1.970.729** |
| 15. Diru-sarrera finantzarioak | 0 | 0 |
| **III. Finantza-eragiketen emaitzak** | **0** | **0** |
| IV. EKITALDIKO EMAITZA GARBIA (AURREZKIA EDO DESAURREZKIA) (II+III) | 1.948.636 | 1.970.729 |

V.6. 2020ko ondare garbian izandako aldaketen egoera-orria

|  |  |  |  |  |
| --- | --- | --- | --- | --- |
|  | Jarritako ondarea | Sortutako ondarea  | Beste ondare-gehikuntza batzuk | Guztira |
| A. Amaierako ondare garbia, 2019 | 14.887.337 | 300.029 | 1.538.187 | 16.725.553 |
| B. Kontabilitate-irizpideetan izandako aldaketengatik eta akatsak zuzentzeko egindako doikuntzak | 0 | 0 | 0 | 0 |
| C. 2020ko hasierako ondare garbi doitua | 14.887.337 | 300.029 | 1.538.187 | 16.725.553 |
| D. 2020ko ondare garbiak izandako aldeak | -605.209 | 68.217 | 366.397 | -170.595 |
|  Ekitaldian aitortutako diru-sarrerak eta gastuak | 0 | 368.246 | 366.397 | 734.643 |
|  Ondare garbian izandako beste alde batzuk | -605.209 | -300.029 | 0 | -905.238 |
| Amaierako ondare garbia, 2020 | 14.282.128 | 368.246 | 1.904.584 | 16.554.958 |

V.7. 2020ko eskudiru-fluxuen egoera-orria

|  |  |  |  |
| --- | --- | --- | --- |
|   |   | 2019 | 2020 |
| I. | KUDEAKETA-JARDUERETAKO ESKUDIRU-FLUXUAK |   |  |
|   | A) Kobrantzak: | 13.660.716 | 14.215.438 |
|   | 2. Jasotako transferentziak eta dirulaguntzak | 13.565.706 | 14.166.963 |
|   | 6. Beste kobrantza batzuk | 95.010 | 48.475 |
|   | B) Ordainketak: | 14.307.612 | 14.257.163 |
|   | 7. Langile-gastuak | 7.245.476 | 7.152.639 |
|   | 8. Egindako transferentziak eta emandako dirulaguntzak | 2.750.477 | 2.988.589 |
|   | 10. Bestelako kudeaketa-gastuak | 1.140.370 | 1.265.370 |
|   | 13. Beste ordainketa batzuk | 3.171.289 | 2.850.565 |
|   | Kudeaketa-jarduerengatiko eskudiru-fluxu garbiak (+A-B) | -646.896 | -41.725 |
| II. | INBERTSIO-JARDUEREN ESKUDIRU-FLUXUAK |  |  |
|   | C) Kobrantzak: | 32.152 | 38.620 |
|   | 3. Inbertsio-jardueretako beste kobrantza batzuk | 32.152 | 38.620 |
|   | D) Ordainketak: | 955.903 | 620.069 |
|   | 4. Inbertsio errealen erosketa | 922.479 | 603.329 |
|   | 6. Inbertsio-jardueretako beste ordainketa batzuk | 33.489 | 16.740 |
|   | Inbertsio-jarduerengatiko eskudiru-fluxu garbiak (+C-D) | -923.751 | -581.449 |
| III. | FINANTZAKETA-JARDUEREN ESKUDIRU-FLUXUAK |  |  |
|  | E Ondare-gehikuntzak | 935.839 | 609.953 |
|  | 1300. Ibilgetu finantzarioa finantzatzeko dirulaguntzak | 935.839 | 609.953 |
|  | G) Finantza-pasiboen kobrantza |  |  |
|  | Finantzaketa-jarduerengatiko eskudiru-fluxu garbiak  | 935.839 | 609.953 |
| VI | ESKUDIRUAREN ETA HAREN BALIOKIDE DIREN AKTIBO LIKIDOEN IGOERA/JAITSIERA GARBIA EKITALDIAN (I+II+III) | -634.808 | -13.221 |
| Eskudirua eta haren baliokide diren aktibo likidoak ekitaldiaren hasieran | 3.780.306 | 3.145.498 |
| Eskudirua eta haren baliokide diren aktibo likidoak ekitaldiaren bukaeran | 3.145.498 | 3.132.277 |

VI. Konklusioak eta gomendioak

Egindako fiskalizazioaren atal gisa, ondoren ohar eta iruzkin batzuk gehitu ditugu, bai eta Ganbera honen ustez fiskalizazio txosten honen hartzaile eta erabiltzaileentzat interesgarri gerta daitekeen informazio gehigarriren bat ere.

Halaber, txostenak jasotzen ditu Ganbera honen ustez Nafarroako Parlamentuaren kudeaketa ekonomiko-administratiboa hobetzeko beharrezkoak diren gomendioak.

VI.1. Parlamentuaren aurrekontua

Parlamentuaren 2020rako hasierako aurrekontuak 14,81 milioi euroko diru-sarreren eta gastuen aurreikuspen hasierakoak jasotzen zituen.

Gastuetan eta diru-sarreretan goranzko aurrekontu-aldaketa batzuk egin ondoren, 300.029 eurokoak —hasierako kredituen ehuneko bi egiten dute—, behin betiko gastu eta diru-sarrerek 15,11 milioi euro egiten dute.

Aurrekontu-likidazioa

2020an, gastuek 12,28 milioi euro egin zuten, betetze-maila ehuneko 81ekoa eta ordaintze-maila ehuneko 99koa izanik. Gastu horiek 2019koak baino ehuneko bat txikiagoak izan dira.

Diru-sarrerei dagokienez, 2020an 14,86 milioiko eskubideak aitortu ziren, eta betetze- eta kobratze-mailak ehuneko 98koa eta 100ekoa izan ziren, hurrenez hurren. Kasu honetan, 2019koekiko igoera ehuneko bikoa izan da.

Taula honetan ageri dira Parlamentuaren gastuen xedea eta finantzaketa, ehunekoetan:

|  |  |  |  |
| --- | --- | --- | --- |
| Gastuaren izaera | Ehunekoa | Finantzatze-iturria | Ehunekoa |
| Langileak | 59 | Transferentzia arruntak | 93 |
| Transferentzia arruntak | 24 | Kapital-transferentziak | 6 |
| Ondasun arruntak eta zerbitzuak | 11 | Besterik | 1 |
| Inbertsio errealak | 5 |  |  |
| Besterik | 1 |  |  |
|   | 100 |  | 100 |

Langile-gastuek guztizko gastuaren ehuneko 59 egiten dute; transferentzia arruntek, berriz, ehuneko 24; azkenik, gastu arruntek eta zerbitzuek ehuneko 11 egiten dute. Diru-sarreretan, transferentzia arruntek eta kapitalekoek guztizkoaren ehuneko 93 eta sei egiten dute, hurrenez hurren.

Ondoren, 2019ko eta 2020ko ekitaldietako aurrekontu-likidazioarekin zerikusia duten adierazle batzuen alderaketa erakusten dugu:

|  |  |  |  |
| --- | --- | --- | --- |
| Adierazlea | 2019 | 2020 | Aldearen %, 2020/2019 |
| Aitortutako eskubideak, guztira | 14.633.738 | 14.858.916 | 2 |
| Aitortutako betebeharrak, guztira | 12.348.774 | 12.282.977 | -1 |
| Diru-sarrera arruntak (1. kapitulutik 5.era) | 13.286.446 | 13.878.091 | 4 |
| Funtzionamendu-gastuak (1., 2. eta 4. kapituluak) | 11.379.511 | 11.656.283 | 2 |
| Kapital bidezko diru-sarrerak (6. eta 7. kapituluak) | 1.315.205 | 942.205 | -28 |
| Kapital-gastuak (6. eta 7. kapituluak) | 935.839 | 609.953 | -35 |
| Saldo ez-finantzarioa | 2.286.301 | 2.554.060 | 12 |
| Aurrekontu-emaitza doitua | 2.318.423 | 2.507.722 | 8 |
| Diruzaintza-gerakina | 300.029 | 368.246 | 23 |

Aurreko bilakaeratik, honako hau nabarmendu behar dugu:

* Diru-sarrera arruntak ehuneko lau igo dira, eta kapitalekoak, berriz, ehuneko 28 jaitsi dira.
* Funtzionamendu-gastuek ehuneko bi egin dute gora; kapitalekoak, berriz, ehuneko 35 jaitsi dira.
* Aurrekontu-emaitza doitua 2,51 milioi eurokoa da, eta ehuneko zortzi igo da 2020an, aurreko ekitaldiarekin alderatuta.
* Foru Ogasunari guztira 2,51 milioi itzuliko zaizkio. Zenbateko hori 2019. urtearengatik itzulitakoa baino ehuneko hiru txikiagoa da. Kontuan hartu beharra dago urte hartan, aurrekontu-emaitzaz gainera, Podemos-Ahal Duguri emandako dirulaguntza deuseztatzeari zegokion kopurua itzuli zela.

VI.2. Aurreko urteetako gomendioen jarraipena

Egiaztatu dugu indarrean jarraitzen duela 2019. urteko kontuei buruzko Ganbera honen txostenean langileei buruz jasotako gomendioak:

*Nafarroako Parlamentuko plantilla organikoan hutsik dauden lanpostuak deialdi publikoaren bidez betetzea gomendatzen dugu, lanpostu horiek aplikatzekoa den araudiaren arabera behin betiko betetzeko.*

VI.3. Kudeaketa-arloak

VI.3.1. Alderdi orokorrak

Nafarroako Parlamentuko Mahaiak eta Eledunen Batzarrak 2019ko azaroan onetsi zuten 2020rako Aurrekontuen Proiektua. Nafarroako Aurrekontu Orokorrak, non Parlamentuaren aurrekontuak integratzen baitira, martxoaren 4ko 5/2020 Foru Legearen bidez onetsi ziren, eta 2020ko martxoaren 10eko Nafarroako Aldizkari Ofizialean argitaratu.

VI.3.2. Langile-gastuak

Nafarroako Parlamentuaren langile-gastuek 7,25 milioi euro egin zuten 2020an, ehuneko 88ko betetze-mailarekin. Ekitaldian aitortutako betebehar guztien ehuneko 59 egiten dute.

2019ko ekitaldiarekin alderatuta, langileria-gastuek ehuneko bi egin zuten behera, jarraian xehakaturik azaltzen denez:

|  |  |  |  |
| --- | --- | --- | --- |
| Kontzeptua | Aitortutako betebehar garbiak, 2019 | Aitortutako betebehar garbiak, 2020 | 2020/2019 aldea (%) |
| Lehendakaritzaren ordainsariak | 69.368 | 73.380 | 6 |
| Parlamentarien ordainsariak | 2.500.878 | 2.489.571 | -0,5 |
| Parlamentari ohien ordainsariak | 112.762 | 123.287 | 9 |
| Parlamentarien dietak | 42.817 | 57.568 | 34 |
| Lehendakaritzako Kabineteko behin-behineko langileen ordainsariak | 87.852 | 96.279 | 10 |
| Behin-behineko langileen ordainsariak. Beste kargudun batzuk | 459.162 | 475.042 | 3 |
| Funtzionarioen ordainsariak | 2.637.156 | 1.893.716 | -28 |
| Aldi baterako lan-kontratupeko langileen ordainsariak | 256.201 | 803.745 | 214 |
| Gizarte Segurantza | 659.791 | 679.148 | 3 |
| Parlamentarien gizarte segurantza | 494.518 | 517.337 | 5 |
| Parlamentarien aseguruaren prima | 16.225 | 16.225 | - |
| Zerbitzuetako langileen aseguruen prima | 23.786 | 24.546 | 3 |
| Guztira | 7.360.516 | 7.249.844 | -2 |

Funtzionarioen ordainsariak ehuneko 28 jaitsi dira, zortzi pertsonaren erretiroaren ondorioz; hori dela eta, kontratatutako langileei dagozkienak ehuneko 214 igo dira.

Parlamentarien dietengatiko ordainsariekin zerikusia duen aurrekontu-partidaren exekuzioa ehuneko 34 handitu zen 2019. urtearekin alderatuta, araubide horri heltzen dion pertsona bat gehiago zegoelako, eta dieten zenbatekoak handitu zirelako gainerako langileentzat adostutakoaren ildotik, Parlamentuko Mahaiaren 2020ko urtarrilaren 27ko erabakiari jarraituz.

*Plantilla organikoa*

Nafarroako Parlamentuaren 2020rako plantilla organikoa eta 2019ko abenduaren 31ko langile-zerrenda ez ziren onetsi; beraz, indarrean jarraitzen du 2019rako onetsitakoak.

Honako hauek dira lanpostuak, onetsitako azken plantilla organikoaren arabera:

|  |  |
| --- | --- |
| Sailkapena | 2020/12/31 |
| Funtzionarioak | 59 |
| Behin-behineko langileak. | 3 |
| Talde parlamentarioetako laguntzaileak | 13 |
| Guztira | 75 |

Funtzionarioen lanpostuen 2020ko abenduaren 31ko egoera eta bilakaera taula honetan ikus daitezke:

|  |  |  |
| --- | --- | --- |
|  | 2019/12/31 | 2020/12/31 |
| Plantillako lanpostuak | 59 | 59 |
| Lanpostu beteak | 41 | 33 |
| Lanpostu hutsak | 18 | 26 |
| Lanpostu hutsek guztizkoan egiten duten ehunekoa  | 31 | 44 |
| Betetako lanpostu hutsak | 13 | 22 |
| Aldi baterako betetako lanpostu hutsak (%) | 72 | 85 |

Lanpostu guztien ehuneko 44 hutsik daude; eta horien ehuneko 85, aldi baterako beteta. 2019an, portzentaje horiek ehuneko 31 eta ehuneko 72 ziren, hurrenez hurren. Lanpostu hutsek gora egin dute 2020an, zortzi pertsona erretiratu direlako, arestian aipatu bezala.

2020ko abenduaren 31n, honako langile hauek lan egiten zuten Nafarroako Parlamentuan:

|  |  |  |
| --- | --- | --- |
| Langileak | 2019/12/31 | 2020/12/31 |
| Funtzionarioak | 39 | 31 |
| Behin-behineko langileak. | 3 | 3 |
| Talde parlamentarioetako laguntzaileak | 13 | 13 |
| Administrazio-kontratudun langileak | 16 | 22 |
| Guztira | 71 | 69 |
| Langile kontratatuak/langile guztiak (%) | 23 | 32 |

Administrazio-kontratudun langileen azterketari dagokionez, honako alderdi hauek ikusten ditugu:

* Hiru urte baino gehiagoko antzinatasuna duten 11 kontratu daude, eta bi urte baino gehiagokoa duten hiru kontratu.
* Plantillan bost legelari-lanpostu daude, eta horietatik hiru hutsik daude eta administrazio-kontratudun langileek betetzen dituzte.
* Zerbitzu Orokorretako burutzan, 2017tik administrazio-kontratudun langile bat dago, zazpi urte baino gehiagoko antzinatasuna duena.

 Aurreko datu guztiak aztertzen baditugu, ikusiko dugu plantilla organikoan 75 lanpostu daudela: 59 funtzionario, hiru behin-behineko langile eta talde parlamentarioen 13 laguntzaile. Funtzionarioen lanpostuetatik 26 hutsik daude, eta horietatik 22 administrazio-kontratua duten langileek betetzen dituzte. Haiek betetzeko hautaketa-prozesuak ez dira hasi.

Horri buruz esan behar dugu Parlamentuak jada 2020. urtearen erdialdean aztertu zuela Nafarroako Parlamentuaren zerbitzuak berrantolatu eta lanpostu hutsak betetzeko beharra. Mahaiaren 2020ko ekainaren 22ko Erabakian, kronograma bat finkatu zen, zeinean jasotzen baitzen 2021eko urtarrilean plangintza bat hastea lanpostu hutsak behin betiko betetzeko. Hala ere, txosten hau idaztean, atzerapena dago aurreikusitako kronograma betetzeari dagokionez; besteak beste, COVID-19ak eragindako osasun-krisiak ekarritako ezohiko egoeraren ondorioengatik.

Egiaztatu dugu araudiaren araberakoak direla foru parlamentariek jasotako ordainsariak eta parlamentari ohiei haiek eskatu ondoren ordaindutako karguoste-ordainsariak.

Langileen gastuei dagokienez, nomina-lagin bat berrikusi dugu, eta ondorioztatu dugu ezen, oro har, langileei ordaindutako lansariak bat datozela plantilla organikoaren arabera betetzen dituzten lanpostuekin eta kasuan kasuko inguruabar administratibo eta familiarrekin, eta araudian ezarritakoaren araberakoak direla; halere, honako alderdi hauek aipatu nahi ditugu:

* Parlamentuak langile-lekualdaketa horizontala egin ondoren, euskara-eskakizundun administrari-lanpostu bat hutsik geratu zen Zerbitzu Orokorretan. Parlamentuko indarreko zerrendetan baldintza hori betetzen zuen hautagairik ez zegoenez, ez eta NFKAko Funtzio Publikoan zerrenda indardunik ere, Parlamentuaren zerrenda indarduneko pertsona bat kontratatu zen administrari gisa, eskakizun hori betetzen ez zuena, zerrenda berri propio bat eratu beharrean Nafarroako Enplegu Zerbitzuaren bitartez, edo, are, aldi baterako kontrataziorako deialdi propio bat egin ordez.

Gure gomendioak:

* *Nafarroako Parlamentuaren zerbitzuko langileen plantilla organikoa urtero onestea.*
* *Nafarroako Parlamentuko plantilla organikoan dauden lanpostu hutsak deialdi publikoaren bidez betetzeko hasitako egintzekin jarraitzea, aplikatu beharreko araudiari jarraikiz lanpostu horiek behin betiko betetzeko.*
* *Lanpostu hutsak behin betiko bete bitartean, bete behar dira horiei lotutako hizkuntza-eskakizunaren eta administrazio-egoeraren baldintzak betetzen dituzten langileekin.*

VI.3.3. Ondasun eta zerbitzuetan egindako gastu arruntak

Parlamentuaren ondasun eta zerbitzuetako gastu arruntak 1,41 milioi eurokoak izan ziren, eta gastu guztien ehuneko 11 egiten dute; haien betetze-maila behin betiko kredituen ehuneko 60koa izan zen. Kapitulu honetako gastuek ehuneko 12 egin zuten gora 2019ko ekitaldikoekin alderatuta.

Gastu eta zerbitzuetako gastu arrunten kontzeptu nagusiak, eta haien eta aurreko ekitaldikoen arteko alderaketa, honakoak dira:

|  |  |  |  |
| --- | --- | --- | --- |
| Kontzeptu ekonomikoa | Aitortutako betebehar garbiak, 2019 | Aitortutako betebehar garbiak, 2020 | Aldea (%) 2020/2019 |
| Garbitze- eta txukuntze-zerbitzuak | 295.282 | 306.265 | 4 |
| Makineria, tresnak eta lanabesak konpontzea | 150.308 | 202.821 | 35 |
| Hornidurak | 191.222 | 166.773 | -13 |
| Ekipamendu eta programa informatikoen konponketa eta mantentzea | 103.877 | 156.430 | 51 |
| Informazio zerbitzuak | 73.221 | 115.571 | 58 |
| Egindako beste lan batzuk | 124.268 | 106.649 | -14 |
| Eraikinen konponketa eta mantentzea | 45.445 | 106.562 | 134 |

Honako gastu-lagin hau aztertu dugu:

|  |  |  |  |
| --- | --- | --- | --- |
| Kontzeptua | Aitortutako betebehar garbiak, 2019  | Aitortutako betebehar garbiak, 2020  | Aldea (%)2020/2019 |
| Makineria, tresnak eta lanabesak konpontzea | 150.308 | 202.821 | 35 |
| Datu-baseen errentamendua | 27.577 | 27.632 | 0,2 |
| Kultur zabalkundeko jarduerak | 30.246 | 25.005 | -17 |

Egindako lanaren konklusioa da gastuak, oro har, zuzen kontabilizatuta eta justifikatuta daudela, eta araudian ezarritako epean ordaindu direla.

VI.3.4. Transferentzia arruntetako gastuak

Parlamentuaren transferentzia arruntetako gastuak 2,99 milioi eurokoak izan ziren, eta gastu guztien ehuneko 24 egiten dute; haien betetze-maila behin betiko kredituen ehuneko 94koa izan zen. Kapitulu honetako gastuak 2019koen antzekoak izan ziren, eta ehuneko 0,9 egin zuten gora.

Talde parlamentarioei esleitutako gastu-partida berrikusi da, 2,78 milioi eurokoa, kapituluko gastuen ehuneko 93 hartzen duena, taldeen araberako honako xehetasun hauekin:

|  |  |
| --- | --- |
| Talde parlamentarioa | Zenbatekoa |
| Navarra Suma talde parlamentarioa | 916.308 |
| Socialistas de Navarra talde parlamentarioa | 587.712 |
| Geroa Bai talde parlamentarioa | 475.752 |
| EH Bildu Nafarroa talde parlamentarioa | 412.910 |
| Podemos-Ahal Dugu Nafarroa foru parlamentarien elkartea | 209.052 |
| Izquierda-Ezkerra talde parlamentario mistoa | 178.104 |
| Guztira  | 2.779.838 |

Egiaztatu dugu talde parlamentarioei ordaindutako zenbatekoa Mahaiak 2020ko urtarrilaren 27an hartutako erabakiaren bidez onetsitako ordainsari ekonomikoei dagokiela, eta ez duela aldaketarik izan aurreko urtekoarekin alderatuta.

Parlamentuaren 2018ko kontuei buruz egindako txostenean, Kontuen Ganberak gomendatu zuen talde parlamentarioei esleituriko ordainsarien kontrolerako prozedura batzuk ezartzea, zilegitzat harturik talde parlamentario haiei eskatu ahal izatea jasotako dirulaguntzen berariazko kontabilitate bat aurkez zezaten, dirulaguntza horiek behar bezala erabili direla egiaztatze aldera.

Gomendio horri erantzunez, Mahaiak, 2019ko irailaren 2ko Erabakiaren bitartez, talde parlamentarioentzako ordainsariei buruzko arau batzuk onetsi zituen, zeinek 2020ko urtarrilaren 1ean hartu baitzuten indarra. Honako hau da, funtsean, haien edukia:

* Talde parlamentarioek dirulaguntzen berariazko kontabilitatea aurkeztu beharko dute nahitaez, eta horretarako, ekonomia- eta finantza-kudeaketaren arduradun bat izendatuko dute.
* Urteko kontabilitatea hurrengo ekitaldiko apirilaren 1a baino lehen aurkeztuko da; eta, legegintzaldi-amaierakoak diren ekitaldietan, hiru hilabeteko epean, amaieratik zenbatzen hasita.
* Talde parlamentarioek aurkeztu beharreko balantzearen, emaitza-kontuaren eta oroitidazkiaren eredu laburtuak definitzen dira, alderdi politikoei egokitutako Kontabilitate Plan Orokorrean ezarritakoei jarraikiz. Oroitidazkiaren barruan, gastuen eta diru-sarreren xehetasunak jasotzen dira.
* Talde parlamentarioen kontabilitatea aurkezteko prozedura zehazten da. Talde horien oinarrizko urratsak honako hauek dira: taldeek kontabilitatea aurkeztea, Kontu-hartzailetza eta Gai Ekonomikoetarako Zerbitzuaren txostena, dokumentazioa edo akatsak zuzentzeko 15 eguneko epea, Mahaiaren ebazpen-proposamena, ados ez dauden talde parlamentarioei entzutea eta Mahaiaren behin betiko ebazpena. Mahaiaren behin betiko ebazpena Parlamentuaren webgunean eta erakundearen aldizkari ofizialean argitaratuko da.
* Zehapenak ezartzen dira arauak betetzen ez diren kasuetarako; esate baterako, Mahaiak exijitzea behar bezala kontabilizatu edo justifikatu gabeko kopuruak itzul daitezen. Gainera, aipatzen da ezen, erreklamatutako kopurua itzultzen ez bada edo ezarritako betebeharren beste edozein ez-betetzeren bat gertatzen bada, eten eginen dela dirulaguntzen ordainketa.
* Talde parlamentarioek alderdi politikoei egiten dizkieten ekarpenei dagokienez, ez da inongo muga edo baldintzarik ezartzen; soilik ezartzen da haiek aitortu egin behar direla aurkeztu beharreko kontuetan. Ekarpen horien fiskalizazioa Kontuen Auzitegiaren ardurapean uzten da.

Egiaztatu dugu bete egin dela talde parlamentarioek eta Parlamentuak 2020ari buruzko kontabilitatea aurkezteko ezarritako prozedura.

Bestalde, honako kontzeptu ekonomiko hauen betetzea ere berrikusi dugu:

|  |  |  |  |
| --- | --- | --- | --- |
| Kontzeptua | Aitortutako betebehar garbiak, 2019  | Aitortutako betebehar garbiak, 2020  | Aldea (%)2020/2019 |
| Hitzarmenak | 150.083 | 149.910 | -0,12 |
| Garapen- eta elkartasun-jardueretarako dirulaguntza | 0 | 52.920 | - |
| Sahara taldeartekoarentzako dirulaguntza | 0 | 15.000 | - |

Egiaztatu da ezen, orokorrean, kontu hartutako gastuak baimenduta, fiskalizatuta, justifikatuta eta behar bezala kontabilizatuta daudela, eta dirulaguntzak haiei buruzko arauetan ezarritakoaren arabera eman, justifikatu eta ordaindu edo, kasua bada, itzuli direla.

VI.3.5. Kontratazioa

Honako kontratu hauen adjudikatze-prozedura eta betetzea berrikusi ditugu:

|  |  |  |  |  |
| --- | --- | --- | --- | --- |
| Kontratua | Adjudikazio-prozedura  | Lizitazioaren zenbatekoa (BEZik gabe) | Lizitatzaile kopurua  | Urteko adjudikazioaren zenbatekoa (BEZik gabe) |
| Nafarroako Parlamentuaren egoitzaren argiteria berritzea | Irekia, Europar Batasuneko atalasetik beheitikoa | 161.800 | 3 | 158.641 |
| Nafarroako Parlamenturako 75 PC ekipamendu eta monitoreren hornidura | Sinplifikatua | 59.950 | 5 | 50.948 |
| Bilkura eta ekitaldi instituzionaletarako laguntza teknikoa | Irekia, Europar Batasuneko atalasetik beheiti  | 120.000 | 2 | 375 |
| Bilkura telematikoak egiteko ekipamendua hornitzea | Emergentzia bidez izapidetua   | - | 1 | 7.350 |

Oro har, aipatutako kontratuak adjudikatzeko espedienteak Kontratu Publikoei buruzko Foru Legeari jarraituz izapidetu dira, eta haietatik datozen gastuak onetsita, fiskalizatuta, justifikatuta eta zuzen kontabilizatuta daude, eta araudian ezarritako epeetan ordaindu dira. Halere, honako hau aipatu behar dugu:

* Atzerapen aipagarri bat gertatu zen Parlamentuaren egoitzaren argiteria berritzeko kontratua betetzerakoan, nahiz eta betetze-epea irizpide garrantzitsua izan zen kontratua adjudikatzerakoan. Kontratistari ez zitzaion zehapenik ezarri, eta gertatutako atzerapena ontzat ematen duen inongo txostenik ez dago jasota.

*Gomendatzen dugu espedientean jaso daitezen kontratuak betetzerakoan gertatutako atzerapenen arrazoiak, atzerapenik gertatuz gero, bai eta adjudikaziodunari zigorra ezartzearen komenigarritasuna edo halakorik eza ere.*

VI.3.6. Transferentzia arruntengatiko eta kapital-transferentziengatiko diru-sarrerak

Transferentzia arruntengatiko eta kapital-transferentziengatiko diru-sarrerak, hurrenez hurren, 13,83 eta 0,94 milioi eurokoak izan dira, diru-sarrera guztien % 99, eta horien betetze-maila % 100ekoa izan da. Aurreko ekitaldikoekiko alderaketa honako hau da:

|  |  |  |  |
| --- | --- | --- | --- |
| Kontzeptua | Aitortutako eskubide garbiak, 2019  | Aitortutako eskubide garbiak, 2020  | Aldea (%)2020/2019 |
| Transferentzia arruntak | 13.186.340 | 13.834.711 | 5 |
| Kapital-transferentziak | 1.315.205 | 942.205 | -28 |

Horri dagokionez, egiaztatu dugu aurrekontu-informazioa koherentea dela NFKArengandik lortutakoarekin.

Txosten hau, araudi indardunak ezarritako izapideak bete ondoren, auditore Karen Moreno Orduña andreak proposatuta eman da, bera izanik horretarako lanaren arduraduna.

Iruñean, 2021eko ekainaren 22an

Lehendakaria, Asunción Olaechea Estanga

ERANSKINA. Nafarroako Parlamentuaren organigrama

Behin-behineko txostenari aurkeztutako alegazioak

Nafarroako Parlamentuko Mahaiak, 2021eko ekainaren 21ean egindako bilkuran, erabaki hau hartu zuen, besteak beste:

Ikusirik Kontuen Ganberak 2021eko ekainaren 15ean igorritako behin-behineko fiskalizazio-txostena, Nafarroako Parlamentuaren 2020ko ekitaldiari buruzkoa, eta Kontuen Ganbera arautzen duen 19/1984 Foru Legearen 11.2 artikuluari eta erakunde horren prozedura-eskuliburuan xedatutakoari jarraikiz, txosten hori behin-behinekoz onetsia izan ondoren, beharrezko gertatzen da Parlamentuari bidaltzea, ekainaren 22ra bitartean hark alegazioak egin ditzan, egoki iritziz gero.

Kontuan hartuta txosten horretan gomendatzen dela Nafarroako Parlamentuko plantilla organikoko lanpostu hutsak, araudiari jarraikiz, deialdi publikoaren bidez behin betikoz betetzea, honako hau ERABAKITZEN DA:

1. Nafarroako Parlamentuari buruzko 2020ko fiskalizazio-txostenaren edukia jasotzat ematea.

2. Egindako gomendioari dagokionez, Kontuen Ganberari jakinaraztea gaur egun Langileen Batzordearekin negoziatzen ari dela Nafarroako Parlamentuko zerbitzuak berrantolatzeko arauak aldatzeko proposamena, dauden lanpostu hutsak kronograma aurreikusiaren arabera betetzearen aurretiazko urrats bezala.

3. Erabaki honen berri ematea Kontuen Ganberari eta Nafarroako Parlamentuko Kontu-hartzailetza eta Gai Ekonomikoetarako Zerbitzuko buruari.

Iruñean, 2021eko ekainaren 21ean

Lehendakaria: Unai Hualde Iglesias

Behin-behineko txostenari aurkeztutako alegazioei Kontuen Ganberak emandako erantzuna

Eskerrak ematen dizkiogu Nafarroako Parlamentuko lehendakariari, aurkeztu dizkigun alegazioengatik. Alegazio horiek behin-behineko txostenari eransten zaizkio eta hori behin betikotzat ezartzen da, jotzen baita egindako fiskalizazioaren azalpen bat direla alegazio horiek, eta ez dutela haren edukia aldatzen.

Iruñean, 2021eko ekainaren 22an

Lehendakaria, Asunción Olaechea Estanga